laion/Wikipedia-Exotic huggingface dataset:
নবীপুর ইউনিয়ন

নবীপুর বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন। নবীপুর ইউনিয়নের আয়তন ১৭.০১ বর্গ কিলোমিটার। ২০১১ সালের আদমশুমারি অনুযায়ী নবীপুর ইউনিয়নের জনসংখ্যা ২৯,১০৫ জন। সেনবাগ উপজেলার সর্ব-দক্ষিণে নবীপুর ইউনিয়নের অবস্থান। এ ইউনিয়নের উত্তরে বিজবাগ ইউনিয়ন, উত্তর-পশ্চিমে বেগমগঞ্জ উপজেলার রসুলপুর ইউনিয়ন ও কাদিরপুর ইউনিয়ন, দক্ষিণ-পশ্চিমে কবিরহাট উপজেলার নরোত্তমপুর ইউনিয়ন, দক্ষিণে কবিরহাট উপজেলার বাটইয়া ইউনিয়ন, দক্ষিণ-পূর্বে কোম্পানীগঞ্জ উপজেলার সিরাজপুর ইউনিয়ন এবং পূর্বে ফেনী জেলার দাগনভূঞা উপজেলার ইয়াকুবপুর ইউনিয়ন অবস্থিত। নবীপুর ইউনিয়ন সেনবাগ উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল: বড় চারিগাঁও বিষ্ণুপুর দেবী সিংহপুর গোপালপুর গোপীরঙ্গ ছোট চারিগাঁও নবীপুর নলদিয়া দক্ষিণ গোবিন্দপুর শ্রীপদ্দি ২০১১ সালের আদমশুমারি অনুযায়ী নবীপুর ইউনিয়নের স্বাক্ষরতার হার ৫৪.৭%। এ ইউনিয়নে ৩টি মাধ্যমিক বিদ্যালয়, ৩টি মাদরাসা এবং ১৩টি প্রাথমিক বিদ্যালয় রয়েছে। প্রাথমিক বিদ্যালয় দক্ষিণ শ্রীপদ্দি রেজিস্টার্ড বেসরকারি প্রাথমিক বিদ্যালয় জয়নুল আবেদীন ফারুক রেজিস্টার্ড বেসরকারি প্রাথমিক বিদ্যালয় পূর্ব দেবী সিংহপুর রেজিস্টার্ড বেসরকারি প্রাথমিক বিদ্যালয় চারিগাঁও সরকারি প্রাথমিক বিদ্যালয় ঠেকারহাট সরকারি প্রাথমিক বিদ্যালয় নলদিয়া সরকারি প্রাথমিক বিদ্যালয় গোপালপুর সরকারি প্রাথমিক বিদ্যালয় গোবিন্দপুর সরকারি প্রাথমিক বিদ্যালয় বিষ্ণপুর সরকারি প্রাথমিক বিদ্যালয় নবীপুর সরকারি প্রাথমিক বিদ্যালয় শ্রীপদ্দি সরকারি প্রাথমিক বিদ্যালয় মমিন উল্যাহ রেজিস্টার্ড বেসরকারি প্রাথমিক বিদ্যালয় কুতুবেরহাট সরকারি প্রাথমিক বিদ্যালয় সেনবাগ উপজেলা হতে থেকে সিএনজি যোগে সেনবাগ রাস্তার মাথায় এস সেখান থেকে ছমির মুন্সীর হাট হয়ে কুতুবের হাট আইচের টেকের দেবী সিংহপুরে আসলেই ইউপি কমপ্লেক্স দেখা যাবে। খাল ও নদীর তালিকা গবাদিয়া খাল হাট-বাজারের তালিকা নবীপুর বাজার চৌরাস্তা বাজার চন্দ্রের হাট শান্তির হাট কুতুবের হাট নবীপুর চৌরাস্তা কেন্দ্রীয় জামে মসজিদ তাই-থাই বাংলা সাইন্টিফিক হ্যাচারি বুদ্ধ পুকুর বটতলা গোবিন্দপুর নতুন খাল পাড় বর্তমান পরিষদ সেনবাগ উপজেলা সেনবাগ থানা নোয়াখালী জেলা "কমিউনিটি সিরিজ (নোয়াখালী), বিবিএস" (পিডিএফ)। bbs.gov.bd। ২০২২-০৯-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-০৯-৩০।  "প্রাথমিক বিদ্যালয়সমূহ, নবীপুর ইউনিয়ন"। dpe.gov.bd। ২০২২-০৯-২৭ তারিখে মূল থেকে আর্কাইভ করা। সংগ্রহের তারিখ ২০২২-০৯-৩০।  "খাল ও নদী, নবীপুর ইউনিয়ন"। nabipurup.noakhali.gov.bd। সংগ্রহের তারিখ ২০২২-০৯-৩০।  "বর্তমান পরিষদ, নবীপুর ইউনিয়ন" (পিডিএফ)। ecs.gov.bd। সংগ্রহের তারিখ ২০২২-০৯-৩০।  "চেয়ারম্যান, নবীপুর ইউনিয়ন"। nabipurup.noakhali.gov.bd। সংগ্রহের তারিখ ২০২২-০৯-৩০।
তায়ওয়ারা জেলা

তায়ওয়ারা (তায়ভেরাহ) জেলা আফগানিস্তানের ঘোর প্রদেশের দক্ষিণ অঞ্চলে অবস্থিত একটি জেলা। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৮৮,৯০০ জন। জেলাটির কেন্দ্রীয় শহরের নাম হচ্ছে তায়ওয়ারা শহর। জেলাটির ৪০০ কিলোমিটার নুড়ি পাথর মিশ্রিত সড়ক রয়েছে। কিন্তু ভূমি অঞ্চল পাহাড়ী অঞ্চল হওয়ার কারণে এবং শীতকালের রাস্তা প্রায়শই প্রবেশযোগ্য হয় না। "Settled Population of Ghor Province" (পিডিএফ)। Central Statistics Organization। ৬ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ডিসেম্বর ২০১৫।  "Ghor Provincial Profile" (পিডিএফ)। Ministry of Rural Rehabilitation and Development। ৮ ডিসেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ডিসেম্বর ২০১৫।  Map of Settlements IMMAP, September 2011
নৌবাহিনী কলেজ, ঢাকা

নৌবাহিনী কলেজ, ঢাকা ঢাকায় বাংলাদেশ নৌবাহিনী কর্তৃক পরিচালিত একটি উচ্চমাধ্যমিক শিক্ষাপ্রতিষ্ঠান। প্রতিষ্ঠানটি মিরপুর-১৪ নং সেকশনে নাবিক কলোনি সংলগ্ন অত্যন্ত সুশৃঙ্খল ও মনোরম পরিবেশে অবস্থিত। ২১ ফেব্রুয়ারি ১৯৭৮ সালে বাংলাদেশ নৌবাহিনী কলেজ ফাহমিদা ক্যান্টনমেন্ট স্কুল হিসাবে যাত্রা শুরু করে। এটি ১৯৮২ সালে বাংলাদেশ নৌ স্কুল ঢাকায় রূপান্তরিত হয়। জুলাই ১৯৯৬ সালে ঢাকা নৌযান কলেজ ঢাকায় পৃথক পৃথক প্রতিষ্ঠান হিসাবে প্রতিষ্ঠিত হয়। নৌবাহিনীর সদরদপ্তরের নির্দেশনা অনুযায়ী, বাংলাদেশ নৌযান ও স্কুলকে অক্টোবর ১৯৯৮ সালে একক শিক্ষাপ্রতিষ্ঠান হিসাবে গণ্য করা হয় এবং বাংলাদেশ নৌবাহিনী কলেজ ঢাকা নামে নামকরণ করা হয়। ২০২২ সালের এপ্রিল মাসে কলেজটির নাম পুনরায় পরিবর্তন করে নৌবাহিনী কলেজ, ঢাকা রাখা হয়। ৩০টি কম্পিউটার ও মাল্টিমিডিয়া প্রজেক্টর দ্বারা সজ্জিবত। নিয়মিত হাতে কলমে শিক্ষার্থীদের ব্যবহারিক ক্লাসের সুবিধা সংবলিত। হালনাগাদ বইপত্রসহ লাইব্রেরির ব্যবস্থা আছে। লাইব্রেরিতে বইয়ের সংখ্যা ৮,০০০ উপরে। শিক্ষার্থী পরিবহনের জন্য ৪টি বাস সাভিসের ব্যবস্থা আছে। প্রতিষ্ঠানে ১ম শ্রেণি হতে দ্বাদশ শ্রেণি পর্যন্ত পাঠদান করা হয়। ৬ষ্ঠ শ্রেণি হতে দ্বাদশ শ্রেণি পর্যন্ত প্রভাতি শাখা ও ১ম হতে ৫ম শ্রেণি পর্যন্ত দিবা শাখা ক্লাস কার্যক্রম চালু আছে। প্রভাতি শাখায় ৬ষ্ঠ শ্রেণি হতে দশম শ্রেণি ০৮:০০ ঘটিকা হতে ১৩:২০ ঘটিকা ও একাদশ-দ্বাদশ শ্রেণি ০৮:০০ ঘটিকা হতে ১৩:১০ ঘটিকা পর্যন্ত ক্লাস কার্যক্রম চালু থাকে। দিবা শাখায় ১ম ও ২য় শ্রেণি ১৩:৩০ ঘটিকা হতে ১৫:৩০ ঘটিকা ও ৩য় হতে ৫ম শ্রেণি ১৩:৩০ ঘটিকা হতে ১৭:০০ ঘটিকা পর্যন্ত ক্লাস কার্যক্রম চালু থাকে। সপ্তাহে ৬ দিন ক্লাস কার্যক্রম পরিচালিত হয়। ১ম হতে দশম শ্রেণি পর্যন্ত শনিবার হতে বুধবার পূর্ণ দিবস ও বৃহস্পতিবার অর্ধদিবস ক্লাস চালু থাকে। একাদশ ও দ্বাদশ শ্রেণি শনিবার হতে বৃহস্পতিবার পূর্ণদিবস ক্লাস কার্যক্রম চালু থাকে। স্কুল শাখার প্রতিটি শ্রেণি ৪টি সেকশন ও প্রতি সেকশনে ৬০ জন শিক্ষার্থী ভর্তি করা হয়। কলেজ শাখার বিজ্ঞান ব্যবসায় শিক্ষা শাখায় ৩টি করে ও মানবিক বিভাগে ১টি শাখা চালু আছে। বাংলাদেশ নৌবাহিনী বাংলাদেশ নৌবাহিনী স্কুল ও কলেজ, চট্টগ্রাম "List of School and Colleges" Ministry of Education. Retrieved June 22, 2017. BNCD-শিক্ষাই প্রগতি ওয়েব্যাক মেশিনে আর্কাইভকৃত ২৮ আগস্ট ২০১৮ তারিখে Bangladesh Navy College Dhaka BNCD-শিক্ষাই প্রগতি ওয়েব্যাক মেশিনে আর্কাইভকৃত ২৮ আগস্ট ২০১৮ তারিখে Bangladesh Navy College Dhaka "Bangladesh Navy College Dhaka"। www.facebook.com (ইংরেজি ভাষায়)। সংগ্রহের তারিখ ২০১৭-০৭-০২।  "বিএন কলেজ ঢাকার নতুন নামকরণ প্রসঙ্গে"। নৌবাহিনী কলেজ, ঢাকা। ২৪ এপ্রিল ২০২২।  মাধ্যমিক ও উচ্চশিক্ষা অধিদপ্তর
তুলাক জেলা

তুলাক জেলা আফগানিস্তানের ঘোর প্রদেশের দক্ষিণ-পশ্চিম অঞ্চলে অবস্থিত একটি জেলা। এটি অন্যান্য প্রদেশের মত একটি পাহাড়ি জেলা। ২০১২ সালের জনশুমারির আনুমানিক হিসাব অনুযায়ী জেলাটির জনসংখ্যা ছিল প্রায় ৫০,০০০ জন। জেলাটির কেন্দ্রীয় শহরের নাম হচ্ছে খাজাহা। "Settled Population of Ghor Province" (পিডিএফ)। Central Statistics Organization। ৬ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২ ডিসেম্বর ২০১৫।  Map of Settlements IMMAP, September 2011
কেনেথ জি. উইলসন

কেনেথ গেড্‌স উইলসন (জন্ম: ৮ই জুন, ১৯৩৬) মার্কিন তাত্ত্বিক পদার্থবিজ্ঞানী। তিনি ক্যালটেক থেকে মারি গেল-মান এর অধীনে পড়াশোনা করে পিএইচডি ডিগ্রি অর্জন করেন। তিনি দ্বিতীয় অর্ডারের দশা ক্রান্তিকালের (যা প্রতিবেশীয় অণুতে প্রভাব বিস্তার করে) তত্ত্বের উন্নয়ন ঘটান। এই উন্নয়নে অবদান রাখার জন্যই ১৯৮২ সালে পদার্থবিজ্ঞানে নোবেল পুরস্কার লাভ করেন। উল্‌ফ পুরস্কার, ১৯৮০ হার্ভার্ড বিশ্ববিদ্যালয়, ডিএসসি (সম্মানসূচক), ১৯৮১ ক্যালটেক, ডিস্টিংগুইশ্‌ড অ্যালুমনাই পুরস্কার, ১৯৮১ ফ্রাঙ্কলিন পদক, ১৯৮২ পদার্থবিজ্ঞানে নোবেল পুরস্কার, ১৯৮২ আনিসুর রহমান পুরস্কার, ১৯৯৩ উইলসন লুপ অরভিল গিবসন জোসেফ হুটন টেইলর জুনিয়র দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য: 10.1016/0370-1573(74)90023-4, এর পরিবর্তে দয়া করে |doi= 10.1016/0370-1573(74)90023-4 সহ {{সাময়িকী উদ্ধৃতি}} ব্যবহার করুন।; দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1103/RevModPhys.55.583, এর পরিবর্তে দয়া করে |doi=10.1103/RevModPhys.55.583 সহ {{সাময়িকী উদ্ধৃতি}} ব্যবহার করুন।; দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1016/0031-8914(74)90229-8, এর পরিবর্তে দয়া করে |doi=10.1016/0031-8914(74)90229-8 সহ {{সাময়িকী উদ্ধৃতি}} ব্যবহার করুন। Kenneth G. Wilson Kenneth G. Wilson's Homepage (on Archive, the original at Ohio State University no longer exists) Kenneth G. Wilson's brief CV, from Ohio State University (PDF file) [১] Publications on ArXiv Nobel Lecture গণিত উদ্ভববিজ্ঞান প্রকল্পে কেনেথ জি. উইলসন
শহিদ বীর-উত্তম লে. আনোয়ার গার্লস কলেজ

শহীদ বীর উত্তম লেফটেন্যান্ট আনোয়ার গার্লস কলেজ ঢাকা সেনানিবাসের অভ্যন্তরে অবস্থিত একটি স্বনামধন্য শিক্ষাপ্রতিষ্ঠান। ১৯৫৭ সালে প্রতিষ্ঠিত এই প্রতিষ্ঠানটির জেএসসি, এসএসসি ও এইচএসসি পরীক্ষার ফলাফল বরাবরই অত্যন্ত ভাল। মুক্তিযুদ্ধে শহিদ হওয়া প্রথম বাঙালি সেনা অফিসার লে. মোহাম্মদ আনোয়ার হোসেনের নামানুসারে এই প্রতিষ্ঠানটির নামকরণ করা হয়। উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে। এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। শিক্ষার্থীদের শ্রেণীতে উপস্থিতি নিশ্চিতকরণ ও ব্যক্তিগত ও পাঠোন্নয়নের প্রতি সার্বক্ষণিক লক্ষ্য রাখেন দায়িত্বপ্রাপ্ত শ্রেণী শিক্ষকগণ। শহীদ বীর উত্তম লেঃ আনোয়ার গার্লস কলেজটি ঢাকা সেনানিবাসের অভ্যন্তরে সৈনিক ক্লাব থেকে কচুখেত সড়কে অবস্থিত। বাংলাদেশের সামরিক বাহিনীর শিক্ষাপ্রতিষ্ঠানসমূহের তালিকা। শহীদ বীর উত্তম লেফটেন্যান্ট আনোয়ার গার্লস কলেজে পাশের হার ৯৯.৫২% দৈনিক ইনকিলাব | স্টাফ রিপোর্টার | প্রকাশের সময় : ১৯ জুলাই, ২০১৮, ৫:৪২ পিএম শহীদ বীর উত্তম লেফটেন্যান্ট আনোয়ার গার্লস কলেজের এইচএসসি-২০১৮ এর ফলাফল আন্তঃবাহিনী জনসংযোগ পরিদপ্তর আদমজী ক্যান্ট ও শহীদ আনোয়ার গার্লস কলেজের অসাধারণ সাফল্য[স্থায়ীভাবে অকার্যকর সংযোগ] দৈনিক জনকন্ঠ | প্রথম পাতা ॥ জুলাই ২৩, ২০১৭ ॥ প্রিন্ট ইশতিয়াক, আহমাদ (২০২২-০৫-১০)। "খেতাবপ্রাপ্ত বীর মুক্তিযোদ্ধা: শহীদ লেফটেন্যান্ট মোহাম্মাদ আনোয়ার হোসেন বীর উত্তম"। The Daily Star Bangla। সংগ্রহের তারিখ ২০২৩-১০-২১।  "শহীদ আনোয়ার গার্লস কলেজের বার্ষিক ক্রীড়া প্রতিযোগিতা"। দৈনিক জনকণ্ঠ। সংগ্রহের তারিখ ৪ ফেব্রুয়ারি ২০১৬।  মাধ্যমিক ও উচ্চশিক্ষা অধিদপ্তর
আমবটতলা মাধ্যমিক বিদ্যালয়

আমবটতলা মাধ্যমিক বিদ্যালয় বাংলাদেশের যশোর জেলার চুড়ামনকাটি ইউনিয়নে র আমবটতলা বাজারে অবস্থিত একটি বেসরকারী বিদ্যালয়। বিদ্যালয়টি প্রতিষ্ঠিত হয়েছিল ১৯৮২ সালে। এটি যশোর জেলার ঐতিহ্যবাহী বিদ্যালয় । জ্ঞান বিজ্ঞান ও সংস্কৃতির অন্যতম তীর্থস্থান। এই বিদ্যালয়ের অনেক প্রাক্তন শিক্ষার্থী আজ দেশের বিভিন্ন সেক্টরে নিয়োজিত। বিদ্যালয়ের পার্শ্বেই কিছু দূরে অবস্থান যশোরের অন্যতম বিজ্ঞান শিক্ষা কেন্দ্র যশোর বিজ্ঞান ও প্রযুক্তি বিশ্ববিদ্যালয় । বর্তমানে বিদ্যালয়টিতে ২টি সুদৃশ্য একাডেমিক ভবন রয়েছে। এবং একটি শিক্ষক মিলনায়তন। একটি দৃষ্টি নন্দন শহীদ মিনার। বিদ্যালয়ে শিক্ষক আছেন ২০ জন,, কর্মচারী ০৫ জন। চুড়ামনকাটি ইউনিয়নে র অন্যতম মাধ্যমিক শিক্ষা প্রতিষ্ঠান আমবটতলা মাধ্যমিক বিদ্যালয় ।
আকছা জেলা

আকছা জেলা উত্তর আফগানিস্তানের জওজান প্রদেশের কেন্দ্রীয় অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে মার্দিয়ান ও মিংগাজিক জেলার সীমানা, পশ্চিমে শেবারঘান জেলা, দক্ষিণে সর-ই পোল প্রদেশ এবং পূর্বে ফয়জাবাদ জেলা ঘিরে রেখেছে। ২০১২ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৯০,৬৫২ জন এর মত। জেলাটির রাজধানী শহরের নাম হচ্ছে আখচা, যেটি উত্তর অঞ্চলে অবস্থান করছে। এছাড়া প্রদেশটিতে অন্যান্য জেলার তুলনায় রাজধানী শহরে অধিক জনসংখ্যার বসবাস। ঐতিহ্যগতভাবে অঞ্চলটি কার্পেট এবং কম্বল শিল্পের জন্য পরিচিত। শাবারঘান থেকে মাজার-ই-শরীফ পর্যন্ত প্রধান রাস্তা আকছা শহরের কয়েক কিলোমিটার দক্ষিণে অবস্থিত। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  "Summary of District Development Plan" (পিডিএফ)। Aqcha District Development Assembly। ৫ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  জনবসতির মানচিত্র[স্থায়ীভাবে অকার্যকর সংযোগ] ২০০২ সালের এআইএমএস এর তথ্য অনুযায়ী
ভাঙ্গাবাড়ী ইউনিয়ন

ভাঙ্গাবাড়ী ইউনিয়ন বেলকুচি উপজেলার সিরাজগঞ্জ জেলা রাজশাহী বিভাগ বাংলাদেশের একটি ইউনিয়ন। মোঃ জহুরুল ইসলাম ভুইঁয়া । ভাঙ্গাবাড়ী ইউনিয়ন এর আয়তন ৬২৮২ একর (২৫,.৭২বর্গ কিলোমিটার)। ১৯৯১ সালের বাংলাদেশর আদমশুমারী অনুযায়ী ভাঙ্গাবাড়ী ইউনিয়নের জনসংখ্যা ৪৬,৩৯১ জন। মোট জনসংখ্যার ৫৩% মহিলা এবং ৪৭% পুরুষ রয়েছে এবং ১৮ বছরের কম রয়েছে ২২,৬১৩ জন। ভাঙ্গাবাড়ী ইউনিয়নের সাক্ষরতার হার ৫০% যেখানে বাংলাদেশের সাক্ষরতার হার ৩২.৪%। তামাই পশ্চিম পাড়া- ৫৩২৫ জন। তামাই কুঠিপাড়া- ১২০০ জন। কাজিপুরা সবুজপাড়া- ৯৯০ জন। তামাই রয়নাপাড়া- ২৫০০ জন। তামাই উত্তরপাড়া- ৩১৫০ জন। তামাই দক্ষিণপাড়া- ৩০২৫ জন। তামাই পুর্বপাড়া- ৩৩০০ জন। তামাই কলিয়াপাড়া- ১৩১০ জন। আদাচাকী- ৫৫২০ জন। দেলুয়াকান্দি- ১৮৫০ জন। উত্তর বানিয়াগাতী- ২১৫০ জন। দক্ষিণ বানিয়াগাতী- ৩০২৫ জন। চকনলুয়া- ৬০০ জন। কোনাবাড়ী- ১০৫০ জন। নিশিবয়ড়া- ২৪১০ জন। সেনভাঙ্গাবাড়ী- ২৯৫০ জন। উত্তর চন্দনগাতী- ১২০০ জন। শ্যামগাতী- ১৬৫০ জন। চন্দনগাতী- ২০১০ জন। গাবগাছী- ৩০৭৫ জন। বিশ্বাসবাড়ী- ১৫৭৫ জন। চরজোকনালা- ১৫৯০ জন। ভুতিয়াপাড়া- ৩২০ জন। শালদাইড়- ৩৪৭৫ জন। জোকনালা- ১৯৫০ জন। খাসসোনামূখী- ১০৫০ জন। খিদ্রজোকনালা- ৬১০ জন। শেলবরিষা- ১৯১০ জন। ভাঙ্গাবাড়ী ইউনিয়নের বাসিন্দাদের মাতৃভাষা বাংলা। ইসলাম ধর্ম সহ এই ইউনিয়নে ভিন্ন সংস্কৃতির লোকজন বসবাস করেন। এর মধ্যে হিন্দু সম্প্রদায়ের মানুষের বেশি। মুসলমানদের বিভিন্ন সংস্কৃতির পাশাপাশি হিন্দু ধর্মাবলম্বীদের পূজা পার্বন সহ বিভিন্ন উৎসবের সাংস্কৃতি রয়েছে এই ইউনিয়নে। রজনীকান্ত সেন- প্রখ্যাত কবি, গীতিকার এবং সুরকার; সুচিত্রা সেন- ভারতীয় অভিনেত্রী ছিলেন। মুনমুন সেন রিয়া সেন রাইমা সেন বেলকুচি উপজেলা সিরাজগঞ্জ জেলা বাংলাদেশ জাতীয় তথ্য বাতায়ন (জুন ২০১৪)। "এক নজরে বেলকুচি উপজেলা"। গণপ্রজাতন্ত্রী বাংলাদেশ সরকার। ৫ মে ২০১৪ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০১৪।  "ইউনিয়ন পরিষদ ভবনে দুর্বৃত্তের আগুন"। কালের কন্ঠ।  বাংলাদেশ পরিসংখ্যান ব্যুরো (BBS) "ভাঙ্গাবাড়ী ইউনিয়ন"। বাংলাদেশ জাতীয় তথ্য বাতায়ন। ১৭ মে ২০১৯ তারিখে মূল থেকে আর্কাইভ করা।  দাপ্তরিক ওয়েবসাইট বেলকুচি উপজেলা - জাতীয় তথ্য বাতায়ন
জাতীয় ঐক্যফ্রন্ট

জাতীয় ঐক্যফ্রন্ট বাংলাদেশের একটি জাতীয় রাজনৈতিক ফোরাম। ১৩ অক্টোবর ২০১৮ সালে এক অনুষ্ঠানের মাধ্যমে বাংলাদেশের সমমনা রাজনৈতিক দলের সমন্বয়ে জাতীয় ঐক্যফ্রন্ট গঠন করার আনুষ্ঠানিক ঘোষণা দেয়া হয়। বর্তমানে এর কোন কার্যকর্ম খুঁজে পাওয়া যায় না। ২২ জানুয়ারি ২০০৭ সালের নির্বাচনকে কেন্দ্র করে ওই বছরের আগস্টে জাতীয় ঐক্যফ্রন্ট নামে নতুন একটি জোট গঠিত হয়েছিলো বিকল্প ধারা বাংলাদেশের প্রধান একিউএম বদরুদ্দোজা চৌধুরী নেতৃত্বে। ওই সময়ে তার সাথে জোটে যুক্ত হয়েছিলেন ড. কামাল হোসেনের নেতৃত্বাধীন জাতীয় ঐক্যমঞ্চ, নজিবুল বশর মাইজভান্ডারী’র তরিকত ফেডারেশন এবং একিউএম বদরুদ্দোজা চৌধুরীর বিকল্পধারা। আগস্টে ফ্রন্ট করলেও ডিসেম্বরে এ ফ্রন্ট থেকে বেরিয়ে যায় তরিকত ফেডারেশন। এর কিছুদিন পর বেরিয়ে যান ড. কামাল হোসেন। ২০০৮ সালের নির্বাচনের আগে বি চৌধুরী আওয়ামী লীগের সঙ্গে এক মঞ্চে উঠলেও জোটে স্থান হয়নি তার। আওয়ামী লীগ ক্ষমতায় আসার পরও দীর্ঘ দিন পর্দার অন্তরালেই ছিলেন তিনি। ২০১৮ সালে এসে জাতীয় ঐক্য প্রক্রিয়া নামে বছরখানেক চেষ্টা চালানোর পরে ১৩ অক্টোবর জাতীয় প্রেসক্লাবে সংবাদ সম্মেলনের মাধ্যমে গণফোরামের সভাপতি ও সংবিধান বিশেষজ্ঞ ড. কামাল হোসেনকে আহ্বায়ক করে জাতীয় ঐক্যফ্রন্ট নামে নতুন জোটের ঘোষণা করা হয়। এর সাথে সাথে জাতীয় ঐক্যফ্রন্ট এর নেতারা ৭ দফা দাবী এবং ১১ দফা লক্ষ্য তুলে ধরেন। তবে মতপার্থক্য থাকায় বাদ পড়ে যান জাতীয় ঐক্যফ্রন্ট এর অন্যতম উদ্যক্তা একিউএম বদরুদ্দোজা চৌধুরী ও তার দল বিকল্পধারা বাংলাদেশ। বাংলাদেশ জাতীয়তাবাদী দল গণফোরাম নাগরিক ঐক্য জাতীয় সমাজতান্ত্রিক দল (জেএসডি) বাংলাদেশ কৃষক শ্রমিক জনতা লীগ জমিয়তে উলামায়ে ইসলাম বাংলাদেশ মহাজোট ১৮ দলীয় ঐক্যজোট একাদশ জাতীয় সংসদ নির্বাচন, ২০১৮ "শিগগিরই কর্মসূচি নিয়ে মাঠে নামছে জাতীয় ঐক্যফ্রন্ট"। প্রিয়.কম। ১৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৬ অক্টোবর ২০১৮।  "এখন কর্মসূচি নিয়ে মাঠে নামার অপেক্ষায়"। প্রথম আলো। সংগ্রহের তারিখ ১৬ অক্টোবর ২০১৮।  "জাতীয় ঐক্যফ্রন্ট টার্নিং পয়েন্ট: মওদুদ"। banglanews24.com। সংগ্রহের তারিখ অক্টোবর ১৬, ২০১৮।  "নির্বাচনকালীন সরকারের রূপরেখা দেয়া হবে শিগগীরই: মওদুদ"। বিবিসি বাংলা। সংগ্রহের তারিখ ১৬ অক্টোবর ২০১৮।  "বি চৌধুরী ছাড়াই জাতীয় ঐক্যফ্রন্ট"। kalerkantho.com। সংগ্রহের তারিখ অক্টোবর ১৬, ২০১৮।  "বিএনপিকে নিয়ে জাতীয় ঐক্যফ্রন্ট, নেই বিকল্পধারা"। এনটিভি অনলাইন। সংগ্রহের তারিখ ১৬ অক্টোবর ২০১৮।
বেগমগঞ্জ থানা

বেগমগঞ্জ থানা বাংলাদেশের নোয়াখালী জেলার অন্তর্গত বেগমগঞ্জ উপজেলার একটি থানা। ১৮৯২ সালে বেগমগঞ্জ থানা প্রতিষ্ঠিত হয়। বেগমগঞ্জ উপজেলার ১টি পৌরসভা ও ১৬টি ইউনিয়নের প্রশাসনিক কার্যক্রম বেগমগঞ্জ থানার আওতাধীন। পৌরসভা: চৌমুহনী ইউনিয়নসমূহ: ১নং আমানউল্যাহপুর ২নং গোপালপুর ৩নং জিরতলী ৪নং আলাইয়ারপুর ৫নং ছয়ানী ৬নং রাজগঞ্জ ৭নং একলাশপুর ৮নং বেগমগঞ্জ ৯নং মিরওয়ারিশপুর ১০নং নরোত্তমপুর ১১নং দুর্গাপুর ১২নং কুতুবপুর ১৩নং রসুলপুর ১৪নং হাজীপুর ১৫নং শরীফপুর ১৬নং কাদিরপুর বেগমগঞ্জ উপজেলা নোয়াখালী জেলা
দ্বন্দ্ব সমাস

যে সমাসে প্রতিটি সমস্যমান পদের অর্থের সমান প্রাধান্য থাকে এবং ব্যাসবাক্যে একটি সংযোজক অব্যয় (কখনো বিয়োজক) দ্বারা যুক্ত থাকে, তাকে দ্বন্দ্ব সমাস বলে। যেমন: তাল ও তমাল= তাল-তমাল, দোয়াত ও কলম= দোয়াত-কলম। এখানে তাল ও তমাল এবং দোয়াত ও কলম- প্রতিটি পদেরই অর্থের প্রাধান্য সমস্ত পদে রক্ষিত হয়েছে। দ্বন্দ্ব সমাসে পূর্বপদ ও পরপদের সম্বন্ধ বোঝানোর জন্য ব্যাসবাক্যে এবং, ও, আর - এই অব্যয় পদগুলো ব্যবহৃত হয়। যেমন: মাতা ও পিতা= মাতা-পিতা, বই ও খাতা= বই-খাতা, ন্যায় ও অন্যায়= ন্যায়-অন্যায়, সহজ ও সরল= সহজ-সরল, সত্য ও মিথ্যা= সত্য-মিথ্যা। দ্বন্দ্ব সমাস আট প্রকার:[তথ্যসূত্র প্রয়োজন] ১। সমার্থক দ্বন্দ্ব: কাজ ও কর্ম= কাজ-কর্ম ২। বিপরীতার্থক দ্বন্দ্ব: দিন ও রাত= দিন-রাত ৩। বিকল্পর্থক দ্বন্দ্ব: হার অথবা জিৎ = হার-জিৎ ৪। সমাহার দ্বন্দ্ব: দুধ ও কলা= দুধ-কলা ৫। মিলনার্থক দ্বন্দ্ব: চাল ও ডাল= চাল-ডাল ৬। অলুক দ্বন্দ্ব: কাগজে ও কলমে= কাগজে-কলমে ৭। বহুপদী দ্বন্দ্ব: রূপ, রস, গন্ধ ও স্পর্শ= রূপ-রস-গন্ধ-স্পর্শ ৮। একশেষ দ্বন্দ্ব: তুমি, আমি ও সে= আমরা বিভিন্নভাবে দ্বন্দ্ব সমাস গঠিত হয়। যেমন: যে দ্বন্দ্ব সমাসে কোনো সমস্যমান পদের বিভক্তি লোপ পায় না, তাকে অলুক দ্বন্দ্ব বলে। যেমন: দুধে-ভাতে, জলে-স্থলে, দেশে-বিদেশে, হাতে-কলমে। তিন বা বহু পদে দ্বন্দ্ব সমাস হলে তাকে বহুপদী দ্বন্দ্ব সমাস বলে। যেমন: সাহেব-বিবি-গোলাম, হাত-পা-নাক-মুখ-চোখ। বাংলা ব্যাকরণ বাংলা ভাষা সমাস কর্মধারয় সমাস তৎপুরুষ সমাস বহুব্রীহি সমাস দ্বিগু সমাস অব্যয়ীভাব সমাস বাংলা ভাষার ব্যাকরণ, নবম-দশম শ্রেণি, শিক্ষাবর্ষ:২০১৬, জাতীয় শিক্ষাক্রম ও পাঠ্যপুস্তক বোর্ড, ঢাকা, বাংলাদেশ।
হরিপুর জেলা

হরিপুর (উর্দু: ہری پور) পাকিস্তান এ খাইবার পাখতুনখোয়ার হাজারা জেলার একটি অঞ্চল যা সমুদ্র পৃষ্ঠ থেকে ৬১০ মি. উপরে। ২০১৫ সালে, হরিপুর জেলা মানবসম্পদ উন্নয়নে উচ্চ স্তরে ছিল। ১৯৯১ সালে জেলা হওয়ার পূর্বে, হরিপুর অ্যাবটোবাদ জেলার একটি তেহসিলের মর্যাদাভুক্ত ছিল। ১৯৯২ সাল পর্যন্ত হরিপুরের জেলা অ্যাবটোবাদ জেলার একটি তেহসিল (উপ-বিভাগ) ছিল, তখন এটি জেলা হয়। এই জেলা চারজন নির্বাচিত এমপিএ (MPA) দ্বারা প্রাদেশিক পরিষদের প্রতিনিধিত্ব করেছিল। ঐ এমপিএদের একজন জাতীয়/ফেডারেল অ্যাসেম্বলিতে নির্বাচিত হয়। এখন, হরিপুর জেলা তিনটি তেহসিলে বিভক্ত, এছাড়াও ৪৫ টি ইউনিয়ন কাউন্সিলে উপবিভক্ত। যার মধ্যে ১৫ টি শহর ইউনিয়ন কাউন্সিল: আল ওয়ালি শরীফ আলি খান বাগরা বাইতগালি বাক্কা বান্দি শের খান বারকোট বির বেহখি বেহররারি ব্রিলা দরবেশ দিনদাহ দিনগি গাজী হরিপুর সেন্ট্রাল হরিপুর উত্তর হরিপুর দক্ষিণ হাট্টার জাবরি জাট্টি পিন্দ কানিঞ্জার খেলাবত টাউনশিপ খানপুর (১৫ অক্টোবর ২০১৬, কেপি এর মুখ্যমন্ত্রী খানপুরকে তেহসিলের মর্যাদাভুক্ত ঘোষণা করেছিলেন ) কোলিয়ান বালা কোট নাজিবুল্লাহ কোটেহরা কুন্ডি লালোগালি ল্যান্ডারমাং মানকরাই মাকসুদ নাজিফপুর নারা আমাজ পান্দক পানিয়ান পিন্দ হাশেম খান পিন্দ কামাল খান পাহারহারি কাজীপুর রেহানা সরাই সালেহ সেরাই নিয়ামত খান সিকান্দরপুর সিরিকোট সিরয়া তারবেলা তোফকিয়ান পীর সাবির শাহ, সাবেক মুখ্যমন্ত্রী উত্তর-পশ্চিম সীমান্ত প্রদেশ (১৯৯৬ থেকে ১৯৯৭) আব্দুল মজিদ খান তারিন, ওবিই, স্বনামধন্য আইন এবং আইন প্রণয়নকারী ব্যক্তিত্ব এবং AIML এর সদস্য আইয়ুব খান, সামরিক শাসক এবং পাকিস্তানের রাষ্ট্রপতি (১৯৫৮ থেকে ১৯৬৯) আব্দুস সালিম খান, সাবেক পাকিস্তানি শুভেচ্ছাদূত এবং সিনিয়র কুটনীতিবিদ সরদার বাহাদুর খান, হরিপুর এলাকা থেকে মুসলিম লীগের রাজনীতিবিদ কাতিল শিফাই, উর্দুভাষী কবি এই এলাকা প্রাকৃতিক সম্পদে সমৃদ্ধ এবং দুইটি জলাধার, তারবেলা ও খানপুর বাধঁ রয়েছে। ভৌগলিকভাবে, ইহা হাজারা বিভাগের হাজারা এবং পাকিস্তানি রাজধানী ইসলামাবাদের প্রবেশপথ। ভৌগলিকভাবে, জেলার সীমানা উত্তরপূর্বকোণে অ্যাবটোবাদ জেলা, মানশেরা জেলা উত্তরপূর্বকোণে, দক্ষিণ-পূর্বে পাঞ্জাব, উত্তর-পশ্চিমে বানের এবং সোয়াবি পশ্চিমে। ইসলামাবাদের ফেডারেল রাজধানী জেলার দক্ষিণ দিক সংলগ্ন। ১৯৯৯ সালের আদম শুমারি অনুসারে হরিপুরের জনসংখ্যা ৬৯২,২২৮ জন। ২০০৫ সালের মধ্যে, এটি বেড়ে ৮০৩,০০০ জন হয়েছে বলে অনুমান করা হয়। শহুরে জেলাগুলোতে ১২% বাস করেন এবং বাকী ৮৮% গ্রামে বাস করেন। খাইবার পাখতুনখোয়া "DISTRICT WISE CENSUS RESULTS CENSUS 2017" (পিডিএফ)। www.pbscensus.gov.pk। ২৯ আগস্ট ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ অক্টোবর ২০১৮।  1998 District Census report of Haripur। Census publication। 91। Islamabad: Population Census Organization, Statistics Division, Government of Pakistan। ২০০০।
চীনের স্বায়ত্তশাসিত অঞ্চল

একটি স্বায়ত্তশাসিত অঞ্চল (এআর; সরলীকৃত চীনা: 自治区; ঐতিহ্যগত চীনা: 自治區; পিনইন: জিজঝিকু) চীনের প্রথম স্তরের প্রশাসনিক বিভাগ। চীনা প্রদেশগুলির মতো, একটি স্বায়ত্তশাসিত অঞ্চলের নিজস্ব স্থানীয় সরকার রয়েছে, তবে একটি স্বায়ত্তশাসিত অঞ্চলের আধিক আইনি অধিকার রয়েছে। একটি স্বায়ত্তশাসিত অঞ্চল চীনের সংখ্যালঘু জনজাতির স্বায়ত্তশাসিত সত্তা, যা একটি সংখ্যালঘু জাতিগত গোষ্ঠীর জনসংখ্যা ওই স্বায়ত্বশাসিত অঞ্চলে তুলনামূলকভাবে সর্বোচ্চ। অন্তর্দেশীয় মঙ্গোলিয়া স্বায়ত্তশাসিত অঞ্চল ১৯৪৭ সালে প্রতিষ্ঠিত হয়েছিল; শিনচিয়াংকে ১৯৫৫ সালে স্বায়ত্বশাসিত অঞ্চল করা হয়েছিল; ১৯৫৮ সালে কুয়াংশি ও নিংশিয়া এবং তিব্বতকে ১৯৬৫ সালে স্বায়ত্বশাসিত অঞ্চল হিসাবে ঘোষণা করা হয়। চুয়াং ও হুই জনজাতির জন্য যথাক্রমে কুয়াংশি এবং নিংশিয়াকে স্বায়ত্বশাসিত অঞ্চল হিসাবে ঘোষণা করা হলে স্থানীয় হান চীনাদের দ্বারা ব্যাপকভাবে প্রতিবাদ করেছিল, যারা প্রতিটি অঞ্চলের মোট জনসংখ্যার দুই-তৃতীয়াংশ ছিল। অন্তর্দেশীয় মঙ্গোলিয়ায় মঙ্গলদের শতকরা হার কম হলেও তাদের জন্য অন্তর্দেশীয় মঙ্গলিয়াকে শ্বায়ত্বশাসিত অঞ্চল হিসাবে ঘোষণা করা হলে, তা পরবর্তী চীনা গৃহযুদ্ধের প্রতিবাদ করার সামান্য সুযোগ দেয়। বিঃদ্রঃ: "তৃতীয় বৃহত্তম জাতিগত গোষ্ঠী" কলামের বন্ধনীগুলিতে জাতিগত গোষ্ঠীর নাম দেওয়া হয়েছে স্বায়ত্বশাসিত অঞ্চলের নাম এবং হান লোকেদের পরে। চীনের প্রশাসনিক বিভাজন চীনের প্রদেশসমূহ চীন বিশেষ প্রশাসনিক অঞ্চল ক্যান্টনীয় উপভাষা চীনে জাতিগত সংখ্যালঘুদের জন্য আঞ্চলিক স্বায়ত্তশাসন Dreyer, June Teufel (১৯৯৭)। "Assimilation and Accommodation in China"। Brown, Michael Edward; Ganguly, Šumit। Government Policies and Ethnic Relations in Asia and the Pacific। MIT Press। পৃষ্ঠা 365।  "Communiqué of the National Bureau of Statistics of People's Republic of China on Major Figures of the 2010 Population Census"। National Bureau of Statistics of China। ২০১৩-০৭-২৭ তারিখে মূল থেকে আর্কাইভ করা।  "现将2000年第五次全国人口普查快速汇总的人口地区分布数据公布如下"। National Bureau of Statistics of China। ২০১২-০৮-২৯ তারিখে মূল থেকে আর্কাইভ করা।  "中华人民共和国国家统计局关于一九九〇年人口普查主要数据的公报"। National Bureau of Statistics of China। ২০১২-০৬-১৯ তারিখে মূল থেকে আর্কাইভ করা।  "中华人民共和国国家统计局关于一九八二年人口普查主要数字的公报"। National Bureau of Statistics of China। ২০১২-০৫-১০ তারিখে মূল থেকে আর্কাইভ করা।  "第二次全国人口普查结果的几项主要统计数字"। National Bureau of Statistics of China। ২০১২-০৯-১৪ তারিখে মূল থেকে আর্কাইভ করা।  "中华人民共和国国家统计局关于第一次全国人口调查登记结果的公报"। National Bureau of Statistics of China। ২০০৯-০৮-০৫ তারিখে মূল থেকে আর্কাইভ করা।